Po prvi put u posljednjih osam mjeseci američki poslodavci su u rujnu zabilježili povećan ukupan broj uposlenika, a stopa neuposlenosti se – kako se čini – stabilizirala na razini od 6.1 posto.
Broj radnih mjesta, isključivši poljoprivredni sektor, porastao je za 57 tisuća, okončavši tako sedam mjeseci dugo razdoblje u kojem je ukupno zatvoreno skoro 500 tisuća radnih mjesta. Ovi podaci Ministarstva rada iznenadili su većinu analitičara na Wall Streetu koji su očekivali u rujnu dodatni gubitak radnih mjesta za 25 tisuća i povećanje stope neuposlenosti na 6.2 posto.
Iako se gospodarski rast u Sjedinjenim Državama povećava već šest mjeseci, poslodavci kao da su se ustručavali otvarati nova radna mjesta. Što se tiče pojedinih sektora američkog gospodarstva u rujnu je najbolje prošao sektor usluga gdje je otvoreno novih 74 tisuće radnih mjesta, najslabije proizvodni sektor gdje ih je zatvoreno 29 tisuća.